钦定古今图书集成/明伦汇编/官常典/第629卷 > 刘随
## 钦定古今图书集成/明伦汇编/官常典/第629卷 > 刘随

按《宋史》本传：“随字仲豫，开封考城人。以进士及第，为
永康军判官。军无城堞，每伐木为栅，坏辄以他木易
之，颇用民力。随因令环植杨柳数十万株，使相连属，
以为限界，民遂得不扰。属县令受赇鬻狱，转运使李
士衡托令于随，不从。士衡忿怒，乃奏随苛刻不堪从
政，罢归不得调。初，西南夷市马入官，苦吏诛索，随为”
绳按之。既罢，夷人数百诉于转运使曰：“吾父何在？”事
闻，乃得调。后改大理寺丞。